
[bookmark: _GoBack]2026 жылға арналған 005 «Денсаулық сақтау ұйымдарының кадрларын біліктілігін арттыру және қайта даярлау» бюджеттік бағдарламасы шеңберінде психомоторлық терапия және балаларды оңалту мәселелері бойынша оқытуды ұйымдастыру жөніндегі техникалық ерекшеліктер

1. Оқытудың мақсаты:
Оқытудың мақсаты – 16 маманның кәсіби біліктілігін арттыру, дамуында тәуекелдері мен бұзылыстары бар балаларға, оның ішінде психомоторлық, қозғалыстық, сенсорлық, коммуникативтік және әлеуметтік-эмоциялық дамуында бұзылыстары бар РАС бар балаларға ерте араласу шеңберінде психомоторлық терапия саласында теориялық білім мен практикалық дағдыларды меңгеру.
Оқыту психомоторлық дамуды бағалаудың, психомоторлық сүйемелдеудің және жеке психомоторлық сабақтарды өткізудің заманауи халықаралық тәсілдерін, сондай-ақ баланың жасын, даму деңгейін, функционалдық мүмкіндіктерін және жеке қажеттіліктерін ескере отырып, жеке мақсаттар мен терапия бағдарламаларын қалыптастыруды меңгеруді қамтамасыз етуге тиіс.
Шетелдік қолданыстағы медициналық ұйымның базасында психомоторлық терапияны практикалық тұрғыдан меңгеруге және алынған құзыреттерді Қазақстан Республикасындағы ерте араласу жүйесінде кейіннен қолдану мүмкіндігіне ерекше назар аударылуға тиіс.

2. Оқытудың міндеттері:
2026 жылғы 18 желтоқсанға дейін 16 медициналық маманды оқытуды ұйымдастыру және өткізу;
оқыту тілі – орыс тілі немесе шет тілінен орыс тіліне аудармамен;
оқытудан өткен фактісі мен нәтижелерін растайтын құжаттаманы (транскрипті бар сертификат) ресімдеу және беру.

3. Оқыту өткізілетін орынға қойылатын талаптар:
Оқыту мынадай өлшемшарттарға сәйкес келетін ғылыми немесе білім беру ұйымдарында өткізілуге тиіс:
Халықаралық ұйымдарға мүшелік: Ұйымдар психомоторлық терапия саласындағы халықаралық қауымдастықтар мен желілердің мүшесі болуға немесе олармен белсенді ынтымақтастықта болуға тиіс (растайтын құжаттарды ұсыну);
Ғылыми-зерттеу инфрақұрылымы: Ұйымда психомоторлық терапияны жүргізуге арналған қолданыстағы клиникалық база, ерте араласу, даму бұзылыстары бар балаларды сүйемелдеу саласында практикалық қызметті жүзеге асыру, РАС бар балалармен жұмыс істеу бойынша практикалық тәжірибе, психомоторлық терапияны жеке және/немесе топтық форматта қолдану, практикалық сабақтар мен клиникалық талдаулар өткізу мүмкіндігі, мамандардың мультидисциплинарлық командасы, балаларға көмек көрсетудің жеке бағдарламаларын әзірлеу және іске асыру тәжірибесі, психомоторлық дамудың нәтижелері мен динамикасын бағалау жүйесі болуға тиіс (растайтын құжаттарды ұсыну);
Халықаралық білім беру және зерттеу жобаларына қатысу тәжірибесі: Ұйымдардың психомоторлық терапия бойынша халықаралық жобалар шеңберінде білім беру бағдарламалары мен зерттеулерді іске асыру тәжірибесі болуға тиіс (растайтын құжаттарды ұсыну);
Оқытушылар құрамының біліктілігін арттыру: Ұйымда тренингтер мен білім беру бағдарламаларын өткізу тәжірибесі бар білікті профессорлық-оқытушылық құрам болуға тиіс (растайтын құжаттарды ұсыну).

4. Мамандарды оқытудың мазмұны:
Оқыту мынадай бағдарламаларды қамтуға тиіс:
«Психомоторлық терапия, балалардағы психомоторлық бұзылыстар, баланың психомоторлық бағалауы, қағидаттары және бағалау, психомоторлық терапияны жоспарлау, психомоторлық терапияның негізгі бағыттары, ерте араласу жүйесіндегі психомоторлық терапия, РАС бар балалардың психомоторлық терапиясы, тиімділікті бағалау», білім алушылар саны – 17;
«Психомоторлық терапияны практикалық меңгеру, баланың бастапқы психомоторлық бағалауын жүргізуді бақылау, мамандардың психомоторлық терапияның негізгі әдістерін көрсетуі, сабақ құрылымын, моториканы, үйлестіруді, тепе-теңдікті, моторлық жоспарлауды және кеңістіктік бағдарлауды дамытуға бағытталған жаттығулар мен әдістерді, сенсомоторлық және ойын тәсілдерін, эмоциялық және мінез-құлықтық реттеуді қолдау әдістерін меңгеру», білім алушылар саны – 17;
«Психомоторлық терапияны меңгеруге супервизия жүргізу, бағалау, психомоторлық терапияның жеке жоспарын әзірлеу, нақты клиникалық жағдайларды талдау, баланың динамикасын бақылау, нәтижелерді және бағдарламаны түзетуді талқылау, маманның ата-аналармен өзара іс-қимылы, мультидисциплинарлық команданың жұмысы, психомоторлық терапияны жүргізу кезінде пайдаланылатын құжаттамамен, психомоторлық сабақтар үшін қолданылатын жабдықтармен және материалдармен танысу», білім алушылар саны – 17;
«Ерте араласу жүйесіндегі психомоторлық терапия, ерте араласудың кешенді жүйесіндегі психомоторлық терапияның орны, баланың психомоторлық терапияға қажеттілігін айқындау, психомоторлық терапевттің дәрігермен, психологпен, логопедпен, эрготерапевтпен, физиотерапевтпен және басқа да мамандармен өзара іс-қимылы, терапиялық процеске отбасының қатысуы, терапиялық дағдыларды баланың күнделікті өміріне көшіру», білім алушылар саны – 17;
«Меңгерілген теориялық және практикалық дағдыларды бағалау, оның ішінде психомоторлық дамуды бағалау, психомоторлық бейінді айқындау, жеке терапиялық мақсаттарды қою, психомоторлық сабақты жоспарлау, терапияны практикалық жүргізу, динамиканы бақылау, тиімділікті бағалау, жеке бағдарламаны түзету», білім алушылар саны – 17.
Оқытудың ұзақтығы – 5 жұмыс күні, академиялық сағаттардың жалпы саны – 60, оның ішінде 20 сағат – теориялық сабақтар, 40 сағат – практикалық сабақтар.

5. Көрсетілетін қызметтердің көлемі:
-психомоторлық терапия және балаларды оңалту мәселелері бойынша 16 маманды оқыту қажет;
-білім алушылар бөлімшелердегі консультациялар мен тексерулерге, процедуралар мен манипуляцияларға, пациенттермен тікелей жұмыс істеуге, ауру тарихтарына, клиникалық хаттамаларға, клиникалық кітапханаға қол жеткізуге тиіс;
-оқыту жоғары білікті мамандары бар клиникаларда жүргізілуге тиіс (оқытушылардың түйіндемелері (CV));
-оқыту бағдарламасын Шарт күшіне енгеннен кейін 5 жұмыс күні ішінде Тапсырыс берушімен келісу;
-3 жұлдыздан төмен емес қонақүйді немесе апартаментті брондау кезінде жәрдем көрсету;
-оқыту орындарында интернетке немесе Wi-Fi желісіне тегін қолжетімділікті қамтамасыз ету;
-курсанттарға оқыту орнына бару және кері қайту үшін авиабилеттерді сатып алуға жәрдем көрсету;
-аудармашы қызметтері;
-трансфер қызметтері.
Қызметтерді көрсету мерзімдері: Шарт күшіне енген күннен бастап 2026 жылғы 18 желтоқсанға дейін.

6. Өнім берушіге қойылатын талаптар
Оқытуды тиісті кәсіби деңгейде ұйымдастыру үшін Өнім беруші мынадай біліктілік талаптарына сәйкес келуге және мыналарды растауға тиіс:
білім беру қызметтерін ұйымдастыру саласындағы жұмыс тәжірибесінің болуы;
әрбір тыңдаушыға арналған оқыту бағдарламасының болуы;
өткізілген білім беру іс-шаралары туралы есептің болуы;
оқытуды және тағылымдамаларды ұйымдастыру бойынша жарғылық құжаттамада тиісті функционалдың болуы.

7. Есептік құжаттамаға қойылатын талаптар:
Өнім беруші әрбір тыңдаушының шетелде оқу мазмұнын, сапасын және нәтижелерін құжаттамалық растауды қамтамасыз етуге міндетті:
шартқа қол қойылған күннен бастап 5 (бес) жұмыс күні ішінде әрбір тыңдаушының оқытудың мерзімдері, өткізу орны, тақырыбы, оқыту форматы, практикалық іс-шаралары және қабылдаушы мамандардың/ұйымдардың тізбесі көрсетілген жеке оқыту бағдарламасын ұсыну және Тапсырыс берушімен келісу;
әрбір қызметкер бойынша транскриптті қоса бере отырып, шетелде оқудан немесе тағылымдамадан өткенін растайтын сертификаттардың, куәліктердің, біліктілік куәліктерінің не өзге де құжаттардың көшірмелерін/скан-көшірмелерін ұсыну;
оқыту қорытындысы бойынша оқыту нәтижелерін бағалауды және алынған білім мен практикалық тәжірибені Қазақстан Республикасында енгізу кезінде қолдану жөніндегі ұсыныстарды қамтитын қорытынды жиынтық есепті ұсыну.

8. Қызмет құны – 37 033 767,0 теңге.


